CELEX: 32007D0610
Language: lt
Date: 1189468800000
Title: 2007/610/EB: 2007 m. rugsėjo 11 d. Komisijos sprendimas dėl augalams ir augaliniams produktams kenksmingų organizmų kontrolės Prancūzijos užjūrio departamentuose programai skirto 2007 m. Bendrijos finansinio įnašo (pranešta dokumentu Nr. C(2007) 4147)

15.9.2007   
            
            
               LT
            
            
               Europos Sąjungos oficialusis leidinys
            
            
               L 242/24
            
         
      KOMISIJOS SPRENDIMAS
   
   2007 m. rugsėjo 11 d.
   dėl augalams ir augaliniams produktams kenksmingų organizmų kontrolės Prancūzijos užjūrio departamentuose programai skirto 2007 m. Bendrijos finansinio įnašo
   (pranešta dokumentu Nr. C(2007) 4147)
   (Tik tekstas prancūzų kalba yra autentiškas)
   (2007/610/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. sausio 30 d. Tarybos reglamentą (EB) Nr. 247/2006, nustatantį specialias žemės ūkio priemones atokiausiems Sąjungos regionams (1), ypač į jo 17 straipsnio 3 dalies pirmos pastraipos pirmąjį sakinį,
   kadangi:
   
               (1)
            
            
               Dėl auginimo sąlygų Prancūzijos užjūrio departamentuose augalininkystei turi būti taikomos specialios priemonės. Šioms priemonėms priklauso brangios augalų sveikatos priemonės.
            
         
               (2)
            
            
               2007 m. rugsėjo 10 d. Komisijos sprendime 2007/609/EB dėl augalams ir augaliniams produktams kenksmingų organizmų kontrolės Prancūzijos užjūrio departamentuose, Azorų salose ir Madeiroje programų priemonių, kurios atitinka reikalavimus Bendrijos finansavimui gauti, apibrėžties (2), nustatytos priemonės, kurioms Bendrijos finansavimą galima skirti pagal augalams ir augaliniams produktams kenksmingų organizmų kontrolės Prancūzijos užjūrio departamentuose, Azorų salose ir Madeiroje programas.
            
         
               (3)
            
            
               Prancūzijos valdžios institucijos Komisijai pateikė programą, kurioje numatytos augalų sveikatos priemonės. Šioje programoje apibrėžiami siektini tikslai, tikėtini rezultatai, priemonės, kurių reikia imtis, jų trukmė ir sąnaudos atsižvelgiant į galimą Bendrijos finansinį įnašą. Minėtoje programoje numatytos priemonės atitinka Sprendimo 2007/609/EB dėl augalams ir augaliniams produktams kenksmingų organizmų kontrolės Prancūzijos užjūrio departamentuose, Azorų salose ir Madeiroje programų priemonių, kurios atitinka reikalavimus Bendrijos finansavimui gauti, apibrėžties reikalavimus.
            
         
               (4)
            
            
               Remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (3) 3 straipsnio 2 dalies a punktu, augalų sveikatos priemonės turi būti finansuojamos iš Europos žemės ūkio garantijų fondo. Dėl tų priemonių finansinės kontrolės taikomi minėto reglamento 9, 36 ir 37 straipsniai.
            
         
               (5)
            
            
               Šiame sprendime numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas 2007 m. Prancūzijai skiriamas Bendrijos finansinis įnašas augalams ir augaliniams produktams kenksmingų organizmų kontrolės Prancūzijos užjūrio departamentuose oficialiai programai, kaip nurodyta priedo A dalyje.
   Parama neturi viršyti 60 % visų reikalavimus atitinkančių išlaidų, kaip nurodyta priedo B dalyje, ne daugiau kaip 224 700 EUR (be PVM mokesčio).
   2 straipsnis
   1.   100 000 EUR avansas išmokamas per 60 dienų gavus Prancūzijos prašymą išmokėti.
   2.   Finansinio įnašo likutis išmokamas, jei ne vėliau kaip iki 2008 m. kovo 15 d. Komisijai elektroninėmis priemonėmis pateikiama programos galutinio įgyvendinimo ataskaita.
   Ataskaitą sudaro:
   
               a)
            
            
               trumpas techninis visos programos vertinimas, įskaitant fizinių ir kokybinių tikslų įgyvendinimo lygį bei padarytą pažangą, tiesioginio fitosanitarijos ir ekonominio poveikio vertinimas ir
            
         
               b)
            
            
               finansinė išlaidų ataskaita, kurioje nurodytos faktinės išlaidos, suskirstytos pagal paprogramius ir priemones.
            
         3.   Dėl priedo B dalyje nurodyto preliminaraus biudžeto paskirstymo: Prancūzija gali pakoreguoti to paties paprogramio skirtingų priemonių finansavimą neviršydama 15 % Bendrijos paramos šiam paprogramiui, jei neviršijama visa programoje numatyta reikalavimus atitinkančių sąnaudų suma ir jei dėl to nekyla pavojaus pagrindiniams programos tikslams.
   Prancūzija apie bet kokius atliktus koregavimus praneša Komisijai.
   3 straipsnis
   Šis sprendimas taikomas nuo 2007 m. sausio 1 d.
   4 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2007 m. rugsėjo 11 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 42, 2006 2 14, p. 1. Reglamentas su pakeitimais, padarytais Reglamentu (EB) Nr. 2013/2006 (OL L 384, 2006 12 29, p. 13).
   
      (2)  Žr. šio Oficialiojo leidinio p. 20.
   
      (3)  OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 378/2007 (OL L 95, 2007 4 5, p. 1).
   
      PRIEDAS
      Programa ir preliminarus biudžeto paskirstymas 2007 m.
      A   DALIS
      Programa
      Programą sudaro trys paprogramiai:
      
                  1)
               
               
                  paprogramis Martinikos departamentui:
                  
                              a)
                           
                           
                              1.1 priemonė: augalų sveikatos vertinimas ir diagnostika regioninėje laboratorijoje ir jos judriajame padalinyje („labo vert“);
                           
                        
                              b)
                           
                           
                              1.2 priemonė: biologinės įvairovės tyrimas vaisių arba daržovių ūkiuose;
                           
                        
            
                  2)
               
               
                  paprogramis Gvianos departamentui:
                  
                              a)
                           
                           
                              2.1 priemonė: žemės ūkio fitosanitarinės įspėjimo sistemos, skirtos ryžių auginimui, diegimas;
                           
                        
                              b)
                           
                           
                              2.2 priemonė: vertinimo gebėjimų regioninėje laboratorijoje ir jos judriajame padalinyje („labo vert“) stiprinimas;
                           
                        
            
                  3)
               
               
                  paprogramis Gvadelupos departamentui:
                  
                              a)
                           
                           
                              3.1 priemonė: vaisinių muselių tyrimo tinklo parengimas;
                           
                        
                              b)
                           
                           
                              3.2 priemonė: kokosų letalinės chlorozės (angl. coconut lethal yellowing disease) tyrimas ir tolesnės priemonės;
                           
                        
                              c)
                           
                           
                              3.3 priemonė: kenksmingų organizmų patekimo per turizmo veiklą rizikos valdymas;
                           
                        
                              d)
                           
                           
                              3.4 priemonė: chlordekonu ir HCH užterštos dirvos valymo biologinėmis priemonėmis metodo rengimas;
                           
                        
                              e)
                           
                           
                              3.5 priemonė: tikslinė manijokų skruzdėlių kontrolė.
                           
                        
            B   DALIS
      Preliminarus biudžeto paskirstymas
      (EUR), nurodant įvairius tikėtinus rezultatus
      
                  Paprogramiai
               
               
                  Tikėtino rezultato pobūdis (S: paslaugų teikimas, R: moksliniai tyrimai arba studija)
               
               
                  Reikalavimus atitinkančios išlaidos
               
               
                  Nacionalinis įnašas
               
               
                  EB įnašas
               
            
                  Martinika
               
            
                  1.1 priemonė
               
               
                  Fitosanitarinė diagnostika vietoje (S)
               
               
                  75 000
               
               
                   
               
               
                   
               
            
                  1.2 priemonė
               
               
                  Biologinės įvairovės tyrimas ir pagalbinės priemonės (R)
               
               
                  40 500
               
            
                  Tarpinė suma
               
               
                   
               
               
                  115 500
               
               
                  46 200
               
               
                  69 300
               
            
                  Gviana
               
            
                  2.1 priemonė
               
               
                  Pavyzdinė fitosanitarinė įspėjimo sistema (R)
               
               
                  110 000
               
               
                   
               
               
                   
               
            
                  2.2 priemonė
               
               
                  Fitosanitarinė diagnostika vietoje (S)
               
               
                  25 000
               
            
                  Tarpinė suma
               
               
                   
               
               
                  135 000
               
               
                  54 000
               
               
                  81 000
               
            
                  Gvadelupa
               
            
                  3.1 priemonė
               
               
                  Vaisinių muselių tyrimo tinklo parengimas (R)
               
               
                  28 000
               
               
                   
               
               
                   
               
            
                  3.2 priemonė
               
               
                  Ligos tyrimo ataskaita ir pranešimas augintojams apie fitosanitarinę riziką (S)
               
               
                  12 000
               
            
                  3.3 priemonė
               
               
                  Pranešimo visuomenei apie kenksmingų organizmų patekimo riziką veikla (S)
               
               
                  28 000
               
            
                  3.4 priemonė
               
               
                  Užterštos dirvos valymo biologinėmis priemonėmis metodo rengimas (R)
               
               
                  15 000
               
            
                  3.5 priemonė
               
               
                  Galimos kenksmingo organizmo integruotos kontrolės tyrimas (R)
               
               
                  41 000
               
            
                  Tarpinė suma
               
               
                   
               
               
                  124 000
               
               
                  49 600
               
               
                  74 400
               
            
                  Iš viso
               
               
                   
               
               
                  374 500
               
               
                  149 800
               
               
                  224 700